English: Well, right up until that last bit, Mike, we were just agreeing with each other, so I suppose it's always good not to have complete agreement all the way down the line. So, in terms of the small amount of money, it does seem like a small amount of money, but, of course, it was additional money. All of the normal money for homelessness was still in the system. We didn't just take £10 million and solve homelessness - there are hundreds of millions of pounds in the homelessness system. What we did was we reconfigured it really quickly, and that's why I'm so grateful to partners, because they stepped up to reconfiguring it really quickly, and it is amazing how quickly we did that. Of course, we did have a unique opportunity - I'll just remind Members of that - because, all of a sudden, we had a large number of hotels and bed and breakfasts and university accommodation and so on that didn't have anybody in them. That was very unique - we'd never had that situation before. So, in a really dark situation, we had a ray of light we had an opportunity to take advantage of, and we were able to take advantage of that. So, I'm very proud of that. But it is tempting to think it was done for £10 million - that's just not the case. So, we housed 2,200 people who were otherwise in unsuitable accommodation or no accommodation over the course of the pandemic, Mike, and that shows you that we were - . That was the number of people who were sofa surfing and could no longer do so as people who were prepared to put them up on their sofa wouldn't do that because they were wanting to be COVID secure and so on. And what it shows us is something we always knew: we always knew that the rough count of sleepers was inadequate. We always knew that it was a snapshot. We always knew that it wasn't capturing everybody - people who, as you say, were walking all night and sleeping in the day, women in particular and so on. So, it's given us a much better idea of the number of people that we knew were in that situation. So, the answer to that is there were 2,200 people in that situation and we've been able to house all of them in emergency or temporary accommodation, and now this phase 2 approach is to get those people and the people who were already in temporary or emergency accommodation into permanent accommodation, and, as I said in answer to Delyth, we're working very hard with local authorities to make sure that people move on. And the other important thing is that, when you are moved from your emergency or temporary accommodation, you're not moved multiple times. So, what we've said is the optimum is that you're moved immediately to permanent accommodation, but otherwise it shouldn't be more than one time. So, if you're in emergency accommodation, you move to somewhere more suitable before you get to your forever home, but ideally people go straight into their forever home, and that's much better, because then we can wrap the services around them that mean that that's a sustainable placement and that's just as important. I always say, if you put me into an empty flat in the middle of Manchester, my chances of sustaining that tenancy would be none. And that's the case for absolutely every human being: if you put them into an empty flat in the middle of somewhere they don't know, they will not be able to sustain that as a home, so we need to make sure that they've got all the things necessary to make that home, including the support services they need. And then, on the last two points, on free school meals, that's obviously Kirsty's portfolio overall, but we are working very hard on a programme to sustain free school meals across the holidays and actually there's a group looking at what to do about children who are missing out because they're self-isolating or otherwise away from school who would otherwise have an entitlement to free school meals. So, there is a group looking at that, Mike, but it is Kirsty's lead on that, not mine. But it is certainly something that's under consideration. And then the last point on the planning inspectorate - you and I have had many a conversation on this. We disagree, let's put it like that. But we have had to pause our separation of Planning Inspectorate Wales from Planning Inspectorate England, and I would very much like to see that advance, because I think then we would have a better chance of making sure that our policy aims were followed.
Welsh: Wel, hyd at y rhan olaf yna, Mike, roeddem yn cytuno â'n gilydd, felly mae'n debyg ei bod hi wastad yn beth da peidio â chytuno'n llwyr bob cam o'r ffordd. Felly, o ran y swm bach o arian, mae'n ymddangos fel swm bach o arian, ond, wrth gwrs, arian ychwanegol ydoedd. Roedd yr holl arian arferol ar gyfer digartrefedd yn dal yn y system. Nid cymryd £10 miliwn a wnaethom ni a datrys digartrefedd - mae cannoedd o filiynau o bunnoedd yn y system ddigartrefedd. Yr hyn a wnaethom ni oedd ad-drefnu hynny'n gyflym iawn, a dyna pam yr wyf i mor ddiolchgar i bartneriaid, oherwydd fe aethon nhw ati i'w ad-drefnu'n gyflym iawn, ac mae'n rhyfeddol pa mor gyflym y gwnaethom ni hynny. Wrth gwrs, fe gawsom ni gyfle unigryw - hoffwn atgoffa'r Aelodau o hynny - oherwydd, yn sydyn iawn, cawsom nifer fawr o westai a lleoliadau gwely a brecwast a llety prifysgol ac ati heb neb ynddyn nhw. Roedd hynny'n unigryw iawn - ni chawsom ni erioed y sefyllfa honno o'r blaen. Felly, mewn sefyllfa dywyll iawn, fe gawsom ni belydr o oleuni y cawsom gyfle i fanteisio arno, ac fe allon ni fanteisio ar hynny. Felly, rwy'n falch iawn o hynny. Ond mae hi yn demtasiwn meddwl y gwnaed hynny am £10 miliwn - nid yw hynny'n wir. Felly, bu inni gartrefu 2,200 o bobl a oedd fel arall mewn llety anaddas neu ddim mewn llety yn ystod y pandemig, Mike, ac mae hynny'n dangos ichi ein bod - . Dyna oedd nifer y bobl a âi o un soffa i'r llall ac na allent wneud hynny mwyach gan nad oedd pobl a oedd yn barod i gynnig soffa iddyn nhw yn fodlon gwneud hynny bellach oherwydd bod arnyn nhw eisiau bod yn ddiogel rhag COVID ac ati. Ac mae'r hyn y mae'n ei ddangos i ni yn rhywbeth yr oeddem bob amser yn ei wybod: roeddem bob amser yn gwybod bod y brasamcan o bobl sy'n cysgu allan yn annigonol. Gwyddem bob tro mai ciplun ydoedd. Gwyddem bob tro nad oedd yn cynnwys pawb - pobl a oedd, fel y dywedwch chi, yn cerdded drwy'r nos ac yn cysgu yn y dydd, menywod yn arbennig ac ati. Felly, mae wedi rhoi syniad llawer gwell i ni o nifer y bobl yr oeddem yn gwybod eu bod yn y sefyllfa honno. Felly, yr ateb i hynny yw bod 2,200 o bobl yn y sefyllfa honno ac rydym ni wedi gallu cartrefu pob un ohonyn nhw mewn llety brys neu dros dro, a nawr ail gam y broses hon yw cael y bobl hynny a'r bobl a oedd eisoes mewn llety dros dro neu lety brys i lety parhaol, ac, fel y dywedais wrth ateb Delyth, rydym yn gweithio'n galed iawn gydag awdurdodau lleol i sicrhau bod pobl yn symud ymlaen. A'r peth pwysig arall yw, pan gewch chi eich symud o'ch llety brys neu dros dro, nad ydych yn cael eich symud sawl gwaith. Felly, yr hyn yr ydym ni wedi'i ddweud yw mai'r sefyllfa ddelfrydol yw eich bod yn cael eich symud ar unwaith i lety parhaol, ond fel arall ni ddylai fod yn fwy nag unwaith. Felly, os ydych chi mewn llety brys, byddwch yn symud i rywle sy'n fwy addas cyn i chi gyrraedd eich cartref parhaol, ond yn ddelfrydol mae pobl yn mynd yn syth i'w cartref parhaol, ac mae hynny'n llawer gwell, oherwydd wedyn gallwn gynnig yr holl wasanaethau iddyn nhw sy'n golygu bod hwnnw'n lleoliad cynaliadwy ac mae hynny yr un mor bwysig. Rwyf bob amser yn dweud, os rhowch fi mewn fflat wag yng nghanol Manceinion, ni fyddai unrhyw siawns imi gynnal y denantiaeth honno. Ac mae hynny'n wir am bob person dan haul: os rhowch chi nhw mewn fflat wag yng nghanol rhywle nad ydynt yn ei adnabod, ni fyddant yn gallu cynnal honno fel cartref, felly mae angen i ni sicrhau bod ganddyn nhw yr holl bethau angenrheidiol i wneud y lle hwnnw'n gartref, gan gynnwys y gwasanaethau cymorth sydd eu hangen arnyn nhw. Ac yna, o ran y ddau sylw olaf, ar brydau ysgol am ddim, mae'n amlwg mai portffolio Kirsty yw hwnnw'n gyffredinol, ond rydym yn gweithio'n galed iawn ar raglen i gynnal prydau ysgol am ddim drwy'r gwyliau ac mewn gwirionedd mae grŵp yn edrych ar beth i'w wneud ynglŷn â phlant sydd ar eu colled am eu bod yn hunanynysu neu fel arall yn absennol o'r ysgol a fyddai fel arall â hawl i gael prydau ysgol am ddim. Felly, mae grŵp yn ystyried hynny, Mike, ond Kirsty sy'n arwain ar hynny, nid fi. Ond mae'n sicr yn rhywbeth sy'n cael ei ystyried. Ac yna'r sylw olaf am yr arolygiaeth gynllunio - rydych chi a mi wedi cael aml i sgwrs am hyn. Rydym ni'n anghytuno, gadewch i ni ei roi felly. Ond rydym ni wedi gorfod gohirio'r broses o wahanu Arolygiaeth Gynllunio Cymru oddi wrth Arolygiaeth Gynllunio Lloegr, a hoffwn weld hynny'n mynd yn ei flaen, oherwydd credaf y byddai gennym ni well siawns bryd hynny o sicrhau y cai ein nodau polisi eu dilyn.